চ্যাম্পিয়ন্স ট্রফিতে সুপার সানডে! মুখোমুখি ভারত-পাক

কলকাতা: বছর আট আগের কথা। মেগা ফাইনালে ভারতকে হারিয়ে প্রথমবার চ্যাম্পিয়ন্স ট্রফি (ICC Champions Trophy)জিতেছিল পাকিস্তান ৷ সেই আঙ্গিকে দেখতে গেলে, রবিবার মরুদেশ দুবাইয়ে ফের ভারত-পাক মহারণ। টিম ইন্ডিয়ার কাছে বদলার সুযোগ৷ অন্যদিকে, বাংলাদেশকে হারানোর পর পাকিস্তানকে হারালে টুর্নামেন্টের সেমিফাইনালে নিজের জায়গা নিশ্চিত করবে ভারত৷ পাশাপাশি, রবিবার মরুদেশে ভারতের বিরুদ্ধে হারলেই টুর্নামেন্ট থেকে কার্যত বিদায় নেবে পাকিস্তানের ৷

রবিবার ময়দানে নামার আগে গতবারের চ্যাম্পিয়ন্স ট্রফি ফাইনালের ফলাফল যেমন মহম্মদ রিজওয়ানের দলকে স্বস্তি দেবে, তেমনই চ্য়াম্পিয়ন্স ট্রফিতে হেড টু হেড পরিসংখ্যানও স্বস্তি দেবে আয়োজকদের ৷ কারণ, চ্যাম্পিয়নস ট্রফিতে এযাবৎ পাঁচবারের সাক্ষাতে পাল্লা ভারী পাকের৷ পাঁচটি ম্যাচের মধ্যে তিনটিতে জিতেছে পাকিস্তান। ২টি ম্যাচে জয়ী ভারত ৷

আরও পড়ুন: অস্ট্রেলিয়া-ইংল্য়ান্ড ম্যাচে ভুল করে বাজল ভারতের জাতীয় সংগীত

একনজরে পাঁচ ম্যাচের ফলাফল:

১৯ সেপ্টেম্বর, ২০০৪: ইংল্যান্ডের এজবাস্টনে প্রথমবার চ্যাম্পিয়ন্স ট্রফিতে মুখোমুখি হয়েছিল ভারত-পাকিস্তান৷ টানটান উত্তেজনায়া ভরপুর ম্যাচে ভারতের দেওয়া ২০১ রানের টার্গেট তাড়া করে জয় পেয়েছিল পাকিস্তান ৷ ৮১ রানে অপরাজিত থেকে দলকে জিতিয়েছিলেন মহম্মদ ইউসুফ ৷

২৬ সেপ্টেম্বর, ২০০৯: গ্রুপ পর্বের এই ম্যাচে পাকিস্তানের দেওয়া ৩০৩ রানের লক্ষ্যমাত্রার সামনে হুড়মুড়িয়ে ভেঙে পড়েছিল ভারতীয় দলের ব্যাটবাজি৷ ওপেনার গৌতম গম্ভীর এবং রাহুল দ্রাবিড়ের অর্ধশতরান সত্ত্বেও ২৪৮ রানে অলআউট হয়ে যায় ভারত ৷ পাকিস্তান জেতে মাত্র ৫৪ রানে ৷

১৫ জুন, ২০১৩: ভারতীয় দল চ্যাম্পিয়ন্স ট্রফিতে পাকিস্তানের বিরুদ্ধে প্রথম জয় পায় ২০১৩ সালে ৷ সে বছর মহেন্দ্র সিং ধোনির নেতৃত্বে শেষবার চ্যাম্পিয়ন্স ট্রফি জিতেছিল টিম ইন্ডিয়া ৷ বৃষ্টিবিঘ্নিত সেই ম্যাচে ১৬৫ রানে অলআউট হয়ে গিয়েছিল পাকিস্তান ৷ ডাকওয়ার্থ লুইস মেথডে আট উইকেটে জয় পেয়েছিল ভারত ৷

৪ জুন, ২০১৭: এই ম্যাচ জিতে চ্যাম্পিয়ন্স ট্রফির মুখোমুখি পরিসংখ্যানে সমতা ফিরিয়ে আনে ভারত ৷ প্রথমে ব্যাট করে রোহিত শর্মা, শিখর ধাওয়ান, বিরাট কোহলি, যুবরাজ সিংয়ের অর্ধশতরানে স্কোরবোর্ডে ৩১৯ রান তুলেছিল ভারত ৷ বৃষ্টিবিঘ্নিত ম্যাচে ২৮৯ রান তাড়া করতে নেমে ১৬৪ রানে গুটিয়ে যায় পাক দল ৷ তিন উইকেট নেন উমেশ যাদব ৷

১৮ জুন, ২০১৭: গ্রুপ পর্বে হারের বদলা ফাইনাল জিতে নিয়েছিল পাকিস্তান ৷ লর্ডসে প্রথমে ব্যাটে করে চার উইকেটে ৩৩৮ রান তোলে পাক দল ৷ শতরান করেন ফকহর জামান ৷ জবাবে ১৫৮ রানে শেষ হয়ে যায় ভারত ৷ ১৮০ রানে বিশাল ব্যবধানে জয়লাভ করে পাকিস্তান ৷